На основу члана 37 Статута града Ниша ("Службени лист града Ниша", број 88/08, 143/16 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2020. године донела је

**Р Е Ш Е Њ Е**

 I **УСВАЈА СЕ** Извештај о раду Галерије савремене ликовне уметности Ниш за 2019. годину, број 059 од 26.02.2020. године, који је Одлуком број 2/1-062 од 27.02.2020 године, усвојио Управни одбор Установе.

II Решење доставити установи Галерија савремене ликовне уметности Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Бобан Џунић**

***О б р а з л о ж е њ е***

Статутом Града Ниша прописано је да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Галерије савремене ликовне уметности Ниш, на својој седници одржаној 27.02.2020. године донео је Одлукy број : 2/1-062 којом усваја Извештај о раду Галерије савремене ликовне уметности Ниш за 2019. годину и доставио га Секретаријату за културу и информисање на даље поступање. .

Према оцени Управног одбора активности Галерије савремене ликовне уметности Ниш у 2019. години одвијале су се према предвиђеном плану и програму. Галерија савремене ликовне уметности приредила је 28 изложби у Нишу и две изложбе у другим срединама: у Димитровгаду ( изложба ликовне колоније „Сићево 2018“ ) и у Котору ( изложба „Дела страних уметника из збиртке ГСЛУ Ниш“ – аутор изложбе Емилија Ћоћић Билић ).

 Поред поменутих, Галерија савремене ликовне уметности Ниш реализовала је и традиционалне изложбе: Ликовна колонија „Сићево 2019“, Нишки цртеж, као и Нишки салон. Већину програма чиниле су самосталне изложбе одобрене по одлуци Уметничког савета ГСЛУ Ниш.

У прошлој години ГСЛУ наставила је са праксом представљања истакнутих српских уметника прве половине двадесетог века. Током октобра меседца у Официрском дому приређена је изложба Саве Шумановића. Изложба је побудила изузетно интересовање, посетило је 8.300 посетилаца. Током 2019.године број посетилаца на изложбама достигао је 40 013, а посебно треба истаћи да у летњим месецима изложбени простори у Тврђави имају одличну посету.

 У оквиру издавачке делатности за сваку изложбу штампана је позивница, плакат и пратећи каталог.До августа месеца на свом сајту је објављиван интернет часопис за визуелну уметност. ГСЛУ је у 2019. години учествовала у националној манифестацији .Музеји Србије за 10, као и у европској манифестацији Ноћ музеја. Настављен је и пројекат „Земља у фокусу“, започет 2017. године манифестацијом „Српско италијански дијалог“. Ове године Белгија је била земља у фокусу.Четворо уметника из Белгије и четворо из Србије боравили су током августа у Сићеву, а терма је била Природа и савремено визуелно стваралаштво.

 О активниостима галерије у прошлој години извештавали локални, републички медији и портали. Објављен је 341 извештај. Због већ познатих проблема са простором Галерије узрокованих губитком галерије „Србија“, ГСЛУ Ниш нема услова за адекватно организовање рада конзерваторске радионице коју је имала у поменутом објекту. Такође, проблем предстају и депои, целокупан фонд смештен је на адреси Наде Томић бр. 15, који задовољава прописане стандарде, али су просторни капацитети потпуно попуњени.

Имајући у виду да је Извештај о раду и пословању Галерије савремене ликовне уметности Ниш за 2019. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Александра Радосављевић